  Майя Бывальцева Ижкарлэсь нуналзэ пусъён улсын 12-тӥ инвожое Шор площадьын Зара кырӟасьлэн концертэз луоз. Иворъёсъя «Удмуртия» агентстволы со сярысь веразы элькун шоркарлэн администрациысьтыз лулчеберетъя но туризмъя управлениын. Солэн концертэз йылпумъяськоз тымет вадьсын фейерверкен. Со нуналэ коня ке ужрадъёс ортчозы: крезьгуръя «Большой хоровой собор» праздник, пыӵал тӥрлык поттонъя Иж заводлы кутскон сётӥсьлы Андрей Дерябинлы синпелет дорын сиё-дано митинг но сяськаос понон, театрализованной шествие. Праздниклы сӥзем ужрадъёс луозы карысь Шор площадьын, Ялан ӝуась тыл дорысь скверын, кивалтэтлэн юртэз берысь ротонда дорын, «Пыраклы Россиен» синпелет дорын, карысь ёросъёсын. 12-тӥ инвожое ужрадъёсты ортчытон интыосын транспортлы мынон-ветлонэз ворсалозы, кудӟытӥсь юонъёсын вузкарыны уз лэзе. Россилэсь нуналзэ но Карлэсь нуналзэ пусъёнлы дасяськон радлыкез эскеризы радъясь комитетлэн пумиськоназ. Кенешез ортчытӥз Ижкарлэн тӧроез Юрий Тюрин. Тегъёс: Мерлык Лулчеберет Ижкар ЮрийТюрин Удмуртия праздникъёс  